**Mācību par koučinga tehniku izmantošanu darbam publiskajā pārvaldē**

**PROGRAMMAS APRAKSTS**

**Mācību mērķis:** iemācīties praktiski izmantot koučinga instrumentus ikdienas darbā ar darbiniekiem un citām struktūrvienībām, lai uzlabotu vadītāja darba produktivitāti individuāli un komandās.

**Mācību formāts:** 5 moduļi + individuālais darbs

Mācību process tiks organizēts pa moduļiem par konkrētām tēmām, kas ir balstītas uz aptaujas rezultātiem par publiskās pārvaldes darbinieku aktuālām mācīšanās vajadzībām. Katrā modulī ir viena tēma, kas parāda gan pašas tehnikas izmantošanu, gan arī ir praktisks uzdevums tehnikas izmēģināšanai praksē.

Katrā modulī plānota 30% teorija un 70% praktiskais darbs, lai uzreiz izmēģinātu un mācītos konkrētos instrumentus pielietot praksē. Katram dalībniekam būs iespēja apmeklēt vienu koučinga sesiju ar treneri-kouču par tēmu, kas skar personīgo attīstību un koučinga izpratnes jautājumus.

| **Tēma** | **Tēmas izklāsts** | **Sasniedzamais rezultāts** |
| --- | --- | --- |
| 1. **Ievads koučinga tehniku izmantošanā, koučinga process pēc GROW modeļa** | Koučinga pamatmodelis:   * GROW soļi * SMART * Prioritāšu noteikšana   Konkrēto moduļu iepazīšana, praktiskais darbs ar katru no modeļiem, soļi kā izmantot katru no modeļiem darba vietā – sanāksmē, individuāli u.c. | Spēja nosaukt koučinga modeļus un galvenos soļus  Izpratne par koučinga rīku izmantošanu |
| 1. **Konstruktīva atgriezeniskā saite, nosacījumi un rīki tās veiksmīgai īstenošanai** | Atgriezeniskās saites nozīme darba vietā – kāpēc ir svarīgi sniegt atgriezenisko saiti. Kā atgriezeniskā saite var ietekmēt motivāciju un darba efektivitāti.  Efektīvās atgriezeniskās saites rīki:   * Hamburgers * FUKO * SBI, Star, Deck U.c.   Kā izmantot GROW - kā atgriezenisko saiti | Spēja identificēt dažādus atgriezeniskās saites rīkus  Izpratne par atgriezeniskās saites nozīmi un kā to var izmantot konkrēti darba vietā  Prasme vadīt vismaz 1-2 atgriezeniskās saites rīkus |
| 1. **Mērķtiecīgas klausīšanās un jautājumu uzdošanas tehnikas** | Klausīšanās prasmju attīstības nozīme un ietekme darba vietā. Klausīšanās līmeņi – biogrāfiskais, dziļais, holistiskais.  Jautājumu veidi un to izmantošana – atvērtie, slēgtie, spēcīgie jautājumi u.c.  GROW un atgriezeniskās saites tehnikas + jautājumi+ klausīšanās – iepriekšējo tēmu  integrācija un prasmju nostiprināšana, izmantojot jautājumu tehnikas un klausīšanās uzdevumus | Spēja atpazīt dažādos klausīšanās līmeņus  Spēja izveidot atvērtā tipa jautājumus GROW modelim |
| 1. **Koučinga rīki komandas motivācijai** | Komandas attīstības fāzes un grupas dinamika. Kā izmantot komandas attīstības fāzi darba uzlabošanai un vadītāja prasmju attīstīšanai.  GROW izmantošana komandas darbā  Motivācijas veidošana, izmantojot jautājumus un dziļo klausīšanos  Atgriezeniskā saite kā motivācijas rīks darbā ar komandu | Spēja identificēt un atpazīt grupu dinamikas fāzes savā komandā un arī novērot citās komandās.  Prasme uzdot atvērtā tipa jautājumus kā motivācijas rīkus  Pielietot atgriezenisko saiti kā motivācijas rīku |
| 1. **Prioritāšu noteikšana un sistēmiska pieeja attīstībai** | Prioritāšu noteikšanas tehnikas (kā saprast, kas ir svarīgākais). Darbu saraksta veidošana atbilstoši darba specifikai un komandas vajadzībām. Kā uzdot sev jautājumus un izvirzīt pareizās prioritātes darba dienas laikā?  Situācijas analīzes tehnikas - ko nozīmē analizēt situāciju un kādas ir koučinga tehnikas. | Apkopojums un sevis novērtējums par koučinga instrumentu izmantošanu  Turpmākā attīstības plāna sagatavošana – kā izmantos vairāk koučinga instrumentus |

Mācības tiek īstenotas Erasmus+ projekta “Koučinga instrumentu pilnveidošana un ieviešana publiskās pārvaldes darba kvalitātes uzlabošanai” *(Coaching Techniques For The Public Sector As A Tool To Improvement Of The Public Services;* Nr. 2020-1-LV01-KA202-077571) ietvaros. Projektu īsteno Valsts administrācijas skola sadarbībā ar Latvijas mācību centru “MetaCoach”, Polijas publiskās administrācijas skolu *(Krajowa Szkoła Administracji Publicznej - KSAP)* un Grieķijas privāto bezpeļņas organizāciju “Society in Progress” (SIP).